बनेपामा फुल कन्ट्याक्ट कराते
नेपाल केनसिनकान कराते संघले भदौमा राष्ट्रिय खुला फुल कन्ट्याक्ट कराते प्रतियोगिता आयोजना गर्ने भएको छ ।
काठमाडौँ — नेपाल केनसिनकान कराते संघले भदौमा राष्ट्रिय खुला फुल कन्ट्याक्ट कराते प्रतियोगिता आयोजना गर्ने भएको छ ।प्रतियोगिता ४ भदौ मा काभ्रेको बनेपामा हुनेछ । पुरुषमा ३५ केजीमुनि, ४५ केजीमुनि, ५५ केजीमुनि तथा महिलामा ३५ केजीमुनि, ५० केजीमुनि र खुला तौल समूहमा प्रतिस्पर्धा हुने आयोजकले राजधानीमा पत्रकार सम्मेलन गरेर जनाएको छ ।विभाग, जिल्ला, डोजोबाट गरी करिब २ सय ५० खेलाडीले भाग लिने संघका महासचिव राजन खत्रीले बताए । प्रत्येक तौलका विजेताले १५ हजार, दोस्राले १० हजार तथा तेस्रा हुने दुई जनाले समान ५ हजार रुपैयाँ पाउनेछन् । महिला र पुरुषतर्फ सर्वोत्कृष्ट खेलाडी घोषित गरेर पुरस्कृत गरिने जनाइएको छ । प्रतियोगिताका लागि विभिन्न ५ समिति गठन गरिएको छ 